
Text rozhodnutia
Súd: Krajský súd Trnava Spisová značka: 23Sd/21/2016 Identifikačné číslo súdneho spisu: 2016200120 Dátum vydania rozhodnutia: 20. 07. 2016 Meno a priezvisko sudcu, VSÚ: JUDr. Andrea Vyskočová ECLI: ECLI:SK:KSTT:2016:2016200120.1 Uznesenie Krajský súd v Trnave v právnej veci navrhovateľa: O. J., nar. XX.XX.XXXX, bytom XXX XX E. č. XX, proti odporkyni: Sociálna poisťovňa - ústredie, ul. 29. augusta č. 8, 813 63 Bratislava, o návrhu na preskúmanie rozhodnutia odporkyne č. XXX XXX XXXX X zo dňa 15.01.2016 v spojení so zmenovým rozhodnutím č. XXX XXX XXXX X zo dňa 18.04.2016, takto r o z h o d o l : I. Súd konanie z a s t a v u j e. II. Žiaden z účastníkov nemá nárok na náhradu trov konania. o d ô v o d n e n i e : Navrhovateľ návrhom doručeným tunajšiemu súdu dňa 02.03.2016 žiadal o preskúmanie rozhodnutia odporkyne č. XXX XXX XXXX X zo dňa 15.01.2016, ktorým odporkyňa rozhodla podľa § 65 ods. 1 zákona č. 461/2003 Z.z. o sociálnom poistení v znení neskorších predpisov tak, že navrhovateľovi zamietla žiadosť o starobný dôchodok zo dňa 10.12.2015. Odporkyňa rozhodnutím č. XXX XXX XXXX X zo dňa 18.04.2016 rozhodla podľa § 60, § 65, § 255 ods.5 a § 274 zákona č. 461/2003 Z.z. o sociálnom poistení v znení neskorších predpisov a zákona č.100/1988 Zb. o sociálnom zabezpečení v znení neskorších predpisov tak, že navrhovateľovi zamietla žiadosť o starobný dôchodok zo dňa 10.12.2015, ktorým rozhodnutím sa mení rozhodnutie č. XXX XXX XXXX X zo dňa 15.01.2016 v časti odôvodnenie po doplnení ďalších skutočností, v zmysle ktorých bolo rozhodnuté o nároku na starobný dôchodok. Navrhovateľ podaním doručeným súdu dňa 04.07.2016, pred otvorením pojednávania, zobral návrh o preskúmanie napadnutého rozhodnutia odporkyne späť a žiadal konanie na krajskom súde zastaviť. Podľa § 250l ods. 2 Občianskeho súdneho poriadku (ďalej len O.s.p.) pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250h ods. 2 O.s.p., až do rozhodnutia súdu môže žalobca (navrhovateľ) vziať žalobu späť; ak žalovanému medzitým vzniknú trovy konania, súd rozhodne o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstráni vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods.2). Krajský súd v Trnave prejednal vec podľa § 244 ods. 1,2 O.s.p. a § 250l O.s.p. a zistil, že sú splnené podmienky na zastavenie konania o preskúmanie napadnutého rozhodnutia odporkyne. Súd vzhľadom na uvedené skutočnosti v súlade s § 250d ods. 3 v spojení s § 250h ods. 2 O.s.p. konanie zastavil a rozhodol tak, ako je uvedené vo výroku I. tohto rozhodnutia. Súd rozhodol o náhrade trov konania podľa § 250l ods. 1,2 O.s.p. v spojení s § 250h ods. 2 O.s.p. a § 146 ods. 1 písm. c) O.s.p. tak, ako je uvedené vo výroku II. tohto rozhodnutia. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávne a čoho sa odvolateľ domáha.

